Encephalarti nobis impertivit, proxime factum esse, ut hoc 

 genus a Zamiarum genere separare possemus. Eidem viro 

 acceptam referimus notitiam non modo trium illius generis 

 specierum novarum, quarum viva huc attulit exempla, sed 

 aliarum quoque rerum, quas, cum ad universam harum plan- 

 tarum rationem pertineant, descriptioni novarum specierum 

 praemittimus. 



Cycadeae omnes, quae Africam australem inhabitant, neque 

 in agris urbi Capensi propioribus, neque in omnibus totius 

 coloniae partibus proveniunt, sed in iis tantum terrae tracti- 

 bus, qui longo intervallo ab urbe absunt, ubi et Flora Capensis 

 ac proventus Proteacearum, Ericarum etc. finitur, et novae 

 stirpium formae, habitu et indole prorsus diversae incipiunt: 

 unde novum omnino Florae Cafferanae nomen exstitit, reper- 

 tum illud a duumviris, Ecklono et Zeyhero. 



Primae nimirum Cycadeae occurrunt in remota illa regione, 

 quae Uitenhage vocatur, ubi, vulgari Artodendrorum nomine, 

 passim exiguis in locis montanarum partium terrae Cafferanae 

 inveniuntur, diremtae plurium saepe milliariorum intervallis, 

 ubi nulla earum vestigia exstant. Quas nos quidem accepi- 

 mus species, eae repertae sunt in intimo ejus terrae sinu, quae 

 ab Amatymbis sive Tambookis, quos vocant, incolitur. 



Nulla Cycadearum, quae in australi Africae parte obser- 

 vatae sunt, nascitur in ampla planitie locorum campestrium: 

 sectari enim solent magis minusve montuosas regiones, aliae 



